Alicia Silverstone

Alicia Silverstone (født 4. oktober 1976 i San Francisco i California) er en amerikansk skuespiller.

Biografi
Hun arbeidet tidlig som modell. Da hun var 16 år filmdebuterte hun i Crush. Silverstone ble allment kjent da hun var med i musikkvideoer av Aerosmith og gjennom sine roller i Hollywood-filmene Clueless og Batman & Robin.

Alicia Silverstone har vunnet flere priser for sine filmer, inkludert MTV Movie Awards, National Board of Review og Young Artist Awards. Hun har blitt nominert til Emmy Award og Golden Globe Award. I løpet av karrieren hadde Silverstone flere viktige roller i filmer, inkludert The Opposit of Sex og en rolle i Skrik 3, samt Bewitched, Little Women og Heartbreakers. I 1994 avslo Silverstone rollen som Valerie Malone i den populære TV-serien Beverly Hills, 90210, og Tiffani Thiessen fikk rollen i stedet.

Silverstone fikk en ledende rolle i filmen The Crush (1993), der hun spilte en tenåringsjente som prøver å ødelegge en eldre mann etter at han avslo flørtingen hennes. For denne rollen vant hun to priser under MTV Movie Awards i 1994. I 1996 hadde Silverstone hovedrollen i den erotiske thrilleren The Babysitter, som var en filmatisering av en roman skrevet av Dean Koontz. Silverstone spilte Batgirl i filmen Batman & Robin; hun fikk ikke gode kritikker for den rolleprestasjonen, og ble tildelt en Razzie Award som verste skuespillerinne. Hun vant også en Blimp Award under utdelingen av T-Choice Awards for rollen som Batgirl.

I kåringen «40 Hottest Hotties» på 1990-tallet ble hun rangert som nummer fem. I 2002 gjorde Silverstone sin Broadway-debut sammen med Kathleen Turner og Jason Biggs i The Graduate, som var en sceneversjon av filmen med samme navn. Etter å ha vært borte fra rampelyset i noen år dukket Silverstone opp i TV-serien Miss Match i 2003, men serien ble kansellert etter 11 episoder. Silverstone er kjent for som miljøaktivist og dyrevernsaktivst. Hun ble veganer i 1998 etter å ha deltatt på et møte om dyrs rettigheter. I 2004 ble Silverstone kåret til «Sexiest Female Vegetarian» av dyrevernsorganisasjonen PETA.

Silverstone giftet seg med sin mangeårige kjæreste, rockemusikeren og basketballtreneren Christopher Jarecki, i en seremoni ved Lake Tahoe den 11. juni 2005. I 2009 ga Silverstone ut boken The Kind Diet, en guide til riktig kosthold og ernæring for veganere som toppet The New York Times' bestselger-liste. Den 14. januar 2011 kunngjorde Silverstone og Jarecki at de ventet sitt første barn sammen. Den 5. mai 2011 fødte Silverstone en gutt som fikk navnet Bear Blu Jarecki. Paret skilte seg i november 2018.

I 2014 ga hun ut boken The Kind Mama. Der gjorde hun utfall mot det statlige vaksinasjonsprogrammet og hevdet at fokus på amming og kosthold er viktigere.Alicia Silverstone’s clueless vaccine advice Salon

 Filmografi 
 År  Tittel  Rolle  Merknad   The Wonder Years  Jessica  TV-serie   The Crush  Adrian/Darian Forrester       Aerosmith: «Amazing»   Musikkvideo   Aerosmith: «Cryin'»   Musikkvideo   Aerosmith: «Crazy»   Musikkvideo   Torch Song  Delphine      Scattered Dreams  Phyllis Messenger      Rebel Highway  Roslyn  TV-serie   New World  Trudy Wadd      Hideaway  Regina Harrison      Clueless  Cher Horowitz      The Babysitter  Jennifer      True Crime  Mary Giordano      Batman & Robin  Batgirl/Barbara Wilson      Excess Baggage  Emily Hope      Blast from the Past  Eve Rustikoff      Love's Labour's Lost  The Princess of France    -  Braceface  Sharon Spitz (stemme) Sesong 1-2/tegnet TV-serie    Global Heresy  Natalie Bevin    -  Miss Match  Kate Fox  TV-serie    Scorched  Sheila Rio    -  Braceface  Sharon Spitz (stemme)  Sesong 4-5/tegnet TV-serie   Scooby Doo 2: Monsters Unleashed  Heather Jasper-Howe      Queen B  Beatrice 'Bea'      Beauty Shop  Lynn      Silence Becomes You  Violet      Pink Collar       Stormbreaker  Jack Starbright      35th Annual Key Art Awards  Announcer      Candles on Bay Street  Dee Dee      The Singles Table  Georgia  TV-serie 2021  Masters of the Universe: Revelation  Dronning Marlena  TV-serie

 Referanser 

 Eksterne lenker 



Kategori:Skuespillere fra USA
Kategori:Vaksinemotstandere fra USA
Kategori:Personer fra San Francisco
Kategori:Kokebokforfattere fra USA